CELEX: 32022R0731
Language: hr
Date: 2022-05-12 00:00:00
Title: Provedbena uredba Komisije (EU) 2022/731 оd 12. svibnja 2022. o izmjeni Provedbene uredbe (EU) 2021/1266 o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država i Provedbene uredbe (EU) 2021/1267 o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država

13.5.2022   
               
               
                  HR
               
               
                  Službeni list Europske unije
               
               
                  L 136/3
               
            
         PROVEDBENA UREDBA KOMISIJE (EU) 2022/731
         оd 12. svibnja 2022.
         o izmjeni Provedbene uredbe (EU) 2021/1266 o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država i Provedbene uredbe (EU) 2021/1267 o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 13. stavak 4. i članak 14. stavak 5. i Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (2), a posebno njezin članak 23. stavak 6.,
         uzimajući u obzir Provedbenu uredbu Komisije (EU) 2021/1266 оd 29. srpnja 2021. o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (3) i Provedbenu uredbu Komisije (EU) 2021/1267 оd 29. srpnja 2021. o uvođenju konačnih kompenzacijskih pristojbi na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 18. Uredbe (EU) 2016/1037 Europskog parlamenta i Vijeća, (4)
         
         budući da:
         1.   MJERE NA SNAZI
         
         1.1.   Antidampinške pristojbe
         
         
                     (1)
                  
                  
                     Vijeće je Uredbom (EZ) br. 599/2009 (5) uvelo konačnu antidampinšku pristojbu u rasponu od 0 EUR do 198 EUR po toni na uvoz monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, uobičajeno poznatih kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, većim od 20 %, podrijetlom iz Sjedinjenih Američkih Država („SAD”). Antidampinška pristojba uvedena tom uredbom dalje u tekstu naziva se „početne antidampinške mjere”. Ispitni postupak koji je doveo do uvođenja početnih antidampinških mjera dalje u tekstu navodi se kao „početni antidampinški ispitni postupak”.
                  
               
                     (2)
                  
                  
                     Nakon ispitnog postupka za sprečavanje izbjegavanja mjera Vijeće je Provedbenom uredbom Vijeća (EU) br. 444/2011 (6) konačnu antidampinšku pristojbu uvedenu Uredbom (EZ) br. 599/2009 proširilo na uvoz biodizela poslanog iz Kanade, bez obzira na to ima li deklarirano podrijetlo iz Kanade. Isto tako, Vijeće je istom uredbom konačnu antidampinšku pristojbu uvedenu Uredbom (EZ) br. 599/2009 proširilo na uvoz biodizela u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, od 20 % ili manjim, podrijetlom iz SAD-a.
                  
               
                     (3)
                  
                  
                     Mjere koje su trenutačno na snazi uvedene su Provedbenom uredbom (EU) 2021/1266 nakon ispitnog postupka revizije zbog predstojećeg isteka početnih antidampinških mjera. Pristojbe na snazi fiksni su iznosi u rasponu od 0 EUR po toni do 198 EUR po toni na uvoz od proizvođačâ izvoznika u uzorku, 115,6 EUR po toni na uvoz od društava koja surađuju, a nisu odabrana u uzorak, i fiksni iznos od 172,2 EUR po toni na uvoz od svih ostalih društava.
                  
               
                     (4)
                  
                  
                     Člankom 4. stavkom 2. Provedbene uredbe (EU) 2021/1266 predviđeno je sljedeće: „U skladu s člankom 13. stavkom 4. Uredbe (EU) 2016/1036, Komisija, nakon savjetovanja sa Savjetodavnim odborom, može odlukom odobriti izuzeće uvoza društava koja ne izbjegavaju antidampinške mjere uvedene člankom 1. od pristojbe proširene člankom 2. stavkom 1. i člankom 3. stavkom 1.”
                  
               1.2.   Kompenzacijske pristojbe
         
         
                     (5)
                  
                  
                     Vijeće je Uredbom (EZ) br. 598/2009 (7) uvelo konačnu kompenzacijsku pristojbu u rasponu od 211,2 EUR do 237 EUR po toni na uvoz monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, uobičajeno poznatih kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, većim od 20 %, podrijetlom iz Sjedinjenih Američkih Država. Kompenzacijska pristojba uvedena tom uredbom dalje u tekstu naziva se „početne kompenzacijske mjere”. Ispitni postupak koji je doveo do uvođenja početnih kompenzacijskih mjera dalje u tekstu navodi se kao „početni antisubvencijski ispitni postupak”.
                  
               
                     (6)
                  
                  
                     Nakon ispitnog postupka u vezi sa sprečavanjem izbjegavanja mjera Vijeće je Provedbenom uredbom (EU) br. 443/2011 (8) konačnu kompenzacijsku pristojbu uvedenu Uredbom (EZ) br. 598/2009 proširilo na uvoz biodizela poslanog iz Kanade, neovisno o tome ima li deklarirano podrijetlo iz Kanade. Vijeće je istom uredbom konačnu kompenzacijsku pristojbu uvedenu Uredbom (EZ) br. 598/2009 proširilo na uvoz biodizela u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, od 20 % ili manjim, podrijetlom iz SAD-a.
                  
               
                     (7)
                  
                  
                     Mjere koje su trenutačno na snazi uvedene su Provedbenom uredbom (EU) 2021/1267 nakon ispitnog postupka revizije zbog predstojećeg isteka početnih kompenzacijskih mjera. Kompenzacijske pristojbe koje su trenutačno na snazi fiksni su iznosi u rasponu od 211,2 EUR do 237 EUR po toni neto na uvoz od proizvođačâ izvoznika.
                  
               
                     (8)
                  
                  
                     Člankom 4. stavkom 2. Provedbene uredbe (EU) 2021/1267 predviđeno je sljedeće: „U skladu s člankom 23. stavkom 6. Uredbe (EU) 2016/1037, Komisija, nakon savjetovanja sa Savjetodavnim odborom, može odlukom odobriti izuzeće uvoza društava koja ne izbjegavaju kompenzacijske mjere uvedene člankom 1. od pristojbe proširene člankom 2. stavkom 1. i člankom 3. stavkom 1.”
                  
               2.   POSTUPAK
         
         2.1.   Zahtjev za izuzeće
         
         
                     (9)
                  
                  
                     Europska komisija primila je 7. rujna 2021. zahtjev za izuzeće od antidampinških i kompenzacijskih mjera koje se primjenjuju na uvoz biodizela poslanog iz Kanade, bez obzira na to ima li deklarirano podrijetlo iz Kanade. Zahtjev je podnijelo društvo Verbio Diesel Canada Corporation („podnositelj zahtjeva”).
                  
               
                     (10)
                  
                  
                     Zahtjev je sadržavao dokaze da je Verbio novi proizvođač izvoznik i da je ispunjavao kriterije za izuzeće u skladu s člankom 13. stavkom 4. Uredbe (EU) 2016/1036 („osnovna antidampinška uredba”) i člankom 23. stavkom 6. Uredbe (EU) 2016/1037 („osnovna antisubvencijska uredba”), odnosno:
                     
                                 (a)
                              
                              
                                 nije izvozio proizvod iz postupka revizije u Uniju tijekom razdoblja ispitnog postupka na kojem se temelje mjere;
                              
                           
                                 (b)
                              
                              
                                 nakon razdoblja ispitnog postupka doista je izvozio u Uniju ili može dokazati da je preuzeo neopozivu ugovornu obvezu izvoza znatne količine u Uniju;
                              
                           
                                 (c)
                              
                              
                                 nije sudjelovao u praksama izbjegavanja mjerâ.
                              
                           
               
                     (11)
                  
                  
                     Komisija je smatrala da u zahtjevu postoji dovoljno dokaza koji opravdavaju pokretanje ispitnog postupka u skladu s člankom 13. stavkom 4. osnovne antidampinške uredbe te člankom 23. stavkom 6. osnovne antisubvencijske uredbe kako bi se utvrdilo može li se podnositelju zahtjeva odobriti izuzeće od proširenih mjera.
                  
               2.2.   Pokretanje postupka
         
         
                     (12)
                  
                  
                     Komisija je 7. prosinca 2021. Provedbenom uredbom Komisije (EU) 2021/2157 (9) pokrenula reviziju provedbenih uredbi (EU) 2021/1266 i (EU) 2021/1267 u svrhu utvrđivanja mogućnosti da se podnositelju zahtjeva odobri izuzeće od proširenih mjera. U istoj je uredbi Komisija stavila izvan snage antidampinške pristojbe uvedene Provedbenom uredbom (EU) 2021/1266 u pogledu uvoza biodizela od strane podnositelja zahtjeva te je carinskim tijelima naloženo da poduzmu odgovarajuće mjere za evidentiranje tog uvoza.
                  
               
                     (13)
                  
                  
                     Komisija je pozvala zainteresirane strane da joj se obrate radi sudjelovanja u ispitnom postupku revizije. Sve zainteresirane strane imale su priliku dostaviti primjedbe na pokretanje ispitnog postupka i zatražiti saslušanje pred Komisijom ili službenikom za saslušanje u trgovinskim postupcima, ili oboje, u roku utvrđenom u Provedbenoj uredbi (EU) 2021/2157. Nisu zaprimljene primjedbe ni zahtjevi za saslušanje.
                  
               2.3.   Proizvod iz postupka revizije
         
         
                     (14)
                  
                  
                     Proizvod iz postupka revizije su monoalkilni esteri masnih kiselina i/ili parafinska plinska ulja dobiveni sintezom i/ili hidrotretiranjem, nefosilnog podrijetla, uobičajeno poznati kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem većim od 20 %, nefosilnog podrijetla, poslani iz Kanade, bez obzira na to imaju li deklarirano podrijetlo iz Kanade, trenutačno razvrstani u oznake KN ex 1516 20 98 (oznaka TARIC 1516209821), ex 1518 00 91 (oznaka TARIC 1518009121), ex 1518 00 99 (oznaka TARIC 1518009921), ex 2710 19 43 (oznaka TARIC 2710194321), ex 2710 19 46 (oznaka TARIC 2710194621), ex 2710 19 47 (oznaka TARIC 2710194721), ex 2710 20 11 (oznaka TARIC 2710201121), ex 2710 20 16 (oznaka TARIC 2710201621), ex 3824 99 92 (oznaka TARIC 3824999210), ex 3826 00 10 (oznake TARIC 3826001020, 3826001050, 3826001089) i ex 3826 00 90 (oznaka TARIC 3826009011).
                  
               2.4.   Razdoblje ispitnog postupka revizije
         
         
                     (15)
                  
                  
                     Ispitnim postupkom revizije obuhvaćeno je razdoblje od 1. travnja 2009. do 30. rujna 2021. („razdoblje ispitnog postupka revizije”).
                  
               2.5.   Ispitni postupak
         
         
                     (16)
                  
                  
                     Komisija je 7. prosinca 2021. od podnositelja zahtjeva zatražila da ispuni upitnik kako bi dobila informacije koje smatra potrebnima za svoj ispitni postupak. Podnositelj zahtjeva dostavio je odgovor na upitnik 6. siječnja 2022.
                  
               3.   NALAZI
         
         
                     (17)
                  
                  
                     Kad je riječ o kriteriju (a), kako je naveden u uvodnoj izjavi (10)., dokazi su potvrdili da je podnositelj zahtjeva stvarni proizvođač biodizela u Kanadi. Osnovan je 2019. na temelju ugovora o kupnji imovine kojim je kupio postojeće postrojenje za proizvodnju biodizela. Nadalje, ispitnim postupkom potvrđeno je da je podnositelj zahtjeva započeo proizvodnju biodizela tek u kolovozu 2019. Stoga podnositelj zahtjeva nije postojao u razdoblju početnog ispitnog postupka i nije mogao izvoziti biodizel u Uniju tijekom tog razdoblja (od 1. travnja 2009. do 30. lipnja 2010.). Stoga podnositelj zahtjeva ispunjava kriterij (a).
                  
               
                     (18)
                  
                  
                     Kad je riječ o kriteriju (b), kako je naveden u uvodnoj izjavi (10)., Komisija je na temelju dokumenata koje je dostavio podnositelj zahtjeva utvrdila da je podnositelj zahtjeva izvozio biodizel u Uniju u srpnju 2021., tj. nakon razdoblja početnog ispitnog postupka. Podnositelj zahtjeva stoga je ispunio i kriterij (b).
                  
               
                     (19)
                  
                  
                     Kad je riječ o kriteriju (c) iz uvodne izjave (10)., Komisija nije pronašla dokaze da je podnositelj zahtjeva kupio biodizel iz SAD-a od svojeg osnivanja 2019. i/ili da je sudjelovao u praksama izbjegavanja mjera. Naprotiv, Komisija je na temelju podnesenih dokumenata mogla utvrditi da je podnositelj zahtjeva stvarni proizvođač biodizela u Kanadi.
                  
               
                     (20)
                  
                  
                     Naposljetku, Komisija je također utvrdila, na temelju dokumenata koje je dostavio podnositelj zahtjeva, da podnositelj zahtjeva nije povezan niti s jednim proizvođačem izvoznikom iz SAD-a na kojeg se primjenjuju antidampinške ili kompenzacijske mjere.
                  
               
                     (21)
                  
                  
                     Stoga je Komisija zaključila da je podnositelj zahtjeva ispunio kriterije u skladu s člankom 13. stavkom 4. osnovne antidampinške uredbe i člankom 23. stavkom 6. osnovne antisubvencijske uredbe. Stoga bi podnositelja zahtjeva trebalo izuzeti od antidampinških i kompenzacijskih pristojbi koje su na snazi u skladu s Provedbenom uredbom (EU) 2021/1266 i Provedbenom uredbom (EU) 2021/1267.
                  
               
                     (22)
                  
                  
                     Provedbene uredbe (EU) 2021/1266 i (EU) 2021/1267 trebalo bi na odgovarajući način izmijeniti.
                  
               4.   IZMJENA POPISA DRUŠTAVA NA KOJE SE PRIMJENJUJE IZUZEĆE OD PROŠIRENIH MJERA
         
         
                     (23)
                  
                  
                     S obzirom na prethodno navedene nalaze te u skladu s člankom 4. stavkom 2. Provedbene uredbe (EU) 2021/1266 odnosno Provedbene uredbe (EU) 2021/1267, Komisija je zaključila da bi podnositelja zahtjeva trebalo dodati na popis društava koja su izuzeta od antidampinških i kompenzacijskih mjera uvedenih Provedbenom uredbom (EU) 2021/1266 odnosno Provedbenom uredbom (EU) 2021/1267.
                  
               
                     (24)
                  
                  
                     Zainteresirane strane obaviještene su o namjeri Komisije da izuzme Verbio od antidampinških i kompenzacijskih pristojbi uvedenih na biodizel poslan iz Kanade te su pozvane da se o tome očituju. Nije zaprimljena nijedna primjedba.
                  
               
                     (25)
                  
                  
                     Mjere utvrđene u ovoj Uredbi u skladu su s mišljenjem odbora osnovanog člankom 15. stavkom 1. Uredbe (EU) 2016/1036,
                  
               DONIJELA JE OVU UREDBU:
         
            Članak 1.
            Tablica u članku 2. stavku 1. Provedbene uredbe (EU) 2021/1266 zamjenjuje se sljedećom tablicom:
            
                        Zemlja
                     
                     
                        Društvo
                     
                     
                        Dodatna oznaka TARIC
                     
                  
                        Kanada
                     
                     
                        BIOX Corporation, Oakville, Ontario, Kanada
                     
                     
                        B107
                     
                  
                        Kanada
                     
                     
                        DSM Nutritional Products Canada Inc., Dartmouth, Nova Scotia, Kanada
                     
                     
                        C114
                     
                  
                        Kanada
                     
                     
                        Rothsay Biodiesel, Guelph, Ontario, Kanada
                     
                     
                        B108
                     
                  
                        Kanada
                     
                     
                        Verbio Diesel Canada Corporation, Welland, Ontario, Kanada
                     
                     
                        C600
                     
                  
         
            Članak 2.
            Tablica u članku 2. stavku 1. Provedbene uredbe (EU) 2021/1267 zamjenjuje se sljedećom tablicom:
            
                        Zemlja
                     
                     
                        Društvo
                     
                     
                        Dodatna oznaka TARIC
                     
                  
                        Kanada
                     
                     
                        BIOX Corporation, Oakville, Ontario, Kanada
                     
                     
                        B107
                     
                  
                        Kanada
                     
                     
                        DSM Nutritional Products Canada Inc., Dartmouth, Nova Scotia, Kanada
                     
                     
                        C114
                     
                  
                        Kanada
                     
                     
                        Rothsay Biodiesel, Guelph, Ontario, Kanada
                     
                     
                        B108
                     
                  
                        Kanada
                     
                     
                        Verbio Diesel Canada Corporation, Welland, Ontario, Kanada
                     
                     
                        C600
                     
                  
         
            Članak 3.
            
               1.   Carinskim tijelima nalaže se da obustave evidentiranje uvoza uspostavljeno u skladu s člankom 3. Provedbene uredbe (EU) 2021/2157.
            
            
               2.   Za evidentirani uvoz neće se retroaktivno naplatiti konačna pristojba.
            
         
         
            Članak 4.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. svibnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 21.
         
         
            (2)  SL L 176, 30.6.2016., str. 55.
         
         
            (3)  SL L 277, 2.8.2021., str. 34.
         
         
            (4)  SL L 277, 2.8.2021., str. 62.
         
         
            (5)  Uredba Vijeća (EZ) br. 599/2009 od 7. srpnja 2009. o uvođenju konačne antidampinške pristojbe i konačnoj naplati privremene pristojbe uvedene na uvoz biodizela podrijetlom iz Sjedinjenih Američkih Država (SL L 179, 10.7.2009., str. 26.).
         
            (6)  Provedbena uredba Vijeća (EU) br. 444/2011 od 5. svibnja 2011. o proširenju konačne antidampinške pristojbe uvedene Uredbom (EZ) br. 599/2009 o uvozu biodizela podrijetlom iz Sjedinjenih Američkih Država na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne, i o proširenju konačne antidampinške pristojbe uvedene Uredbom (EZ) br. 599/2009 na uvoz biodizela u mješavini s masenim udjelom biodizela od 20 % ili manjim, podrijetlom iz Sjedinjenih Američkih Država, te o prekidu ispitnog postupka u vezi s uvozom poslanim iz Singapura (SL L 122, 11.5.2011., str. 12.).
         
            (7)  Uredba Vijeća (EZ) br. 598/2009 od 7. srpnja 2009. o uvođenju konačne kompenzacijske pristojbe i konačnoj naplati privremene pristojbe uvedene na uvoz biodizela podrijetlom iz Sjedinjenih Američkih Država (SL L 179, 10.7.2009., str. 1.).
         
            (8)  Provedbena uredba Vijeća (EU) br. 443/2011 od 5. svibnja 2011. o proširenju konačne kompenzacijske pristojbe uvedene Uredbom (EZ) br. 598/2009 na uvoz biodizela podrijetlom iz Sjedinjenih Američkih Država na uvoz biodizela koji je otpremljen iz Kanade, bez obzira je li deklariran kao podrijetlom iz Kanade ili ne, i o produljenju konačne kompenzacijske pristojbe uvedene Uredbom (EZ) br. 598/2009 na uvoz biodizela u mješavini s masenim udjelom biodizela od 20 % ili manjim podrijetlom iz Sjedinjenih Američkih Država, te o prekidu ispitnog postupka u vezi uvoza otpremljenog iz Singapura (SL L 122, 11.5.2011., str. 1.).
         
            (9)  Provedbena uredba Komisije (EU) 2021/2157 оd 6. prosinca 2021. o pokretanju revizije provedbenih uredbi (EU) 2021/1266 i (EU) 2021/1267 o proširenju konačne antidampinške i kompenzacijske pristojbe na uvoz biodizela poslanog iz Kanade, bez obzira na to ima li deklarirano podrijetlo iz Kanade ili ne, radi utvrđivanja mogućnosti odobravanja izuzeća od tih mjera jednom kanadskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza (SL L 436, 7.12.2021., str. 28.).